Izziņa par atzinumos sniegtajiem iebildumiem par

**Ministru kabineta noteikumu projekts “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai””**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 15.03.2021. |
|   |  |
| Saskaņošanas dalībnieki | Tieslietu ministrija, Finanšu ministrija, Satiksmes ministrija, Iekšlietu ministrija, Veselības ministrija |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija (15.03.2021.); Satiksmes ministrija (16.03.2021). |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | -  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | **Noteikumu projekta Anotācija** | **Tieslietu ministrijas 15.03.2021. atzinuma Nr. 1-9.1/663 1.iebildums:**Projekts paredz, ka gadījumos, kad persona pēdējo 14 dienu laikā uzturējusies valstī, kas nav Eiropas Savienības vai Eiropas Ekonomiskās Zonas valsts, Šveices Konfederācija vai Apvienotā karaliste, viņa 10 dienas pēc izbraukšanas no minētās valsts nodrošina pašizolāciju.Norādām, ka minētā norma rada neskaidrību par tās piemērošanu gan attiecībā uz 14 dienu periodu, gan pašizolācijas uzsākšanu. Piemēram, nav saprotams, kā norma tiks īstenota gadījumā, ja persona pirms apmēram septiņām dienām atgriezusies Latvijā (10 dienu pašizolācija pēc izbraukšanas no minētās valsts vairs nav īstenojama). Tāpat neskaidrība par normas piemērošanu būs arī gadījumos, kad kopš izbraukšanas no normā paredzētās valsts līdz nokļūšanai Latvijā būs pagājušas vairākas dienas – arī šajā situācijā 10 dienu pašizolācija pēc izbraukšanas no minētās valsts vairs nebūs īstenojama. Ievērojot minēto, lūdzam precizēt projektā paredzētos nosacījumus pašizolācijas nodrošināšanai, lai privātpersonām uzliktais pienākums būtu skaidrs uz nepārprotams. | **Ņemts vērā** | Precizēta Noteikumu projekta anotācija. |
| 2. | **Noteikumu projekts** | **Tieslietu ministrijas 15.03.2021. atzinuma Nr. 1-9.1/663 2.iebildums:**Projektā paredzēta pārejas norma, kas noteic, ka “Šo noteikumu 56.4 un 56.5 punkta regulējums ir attiecināms uz visiem attiecīgo punktu subjektiem, kas ierodas Latvijas Republikā četru nedēļu laikā kopš šo noteikumu spēkā stāšanās.”Vēršam uzmanību, ka pašreizējā un nākotnes redakcijā Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – MK noteikumi Nr.360) nav 56.5 punkta. Turklāt no piedāvātās normas redakcijas nav skaidrs, vai 56.4 punkts būs piemērojams četras nedēļas no šā punkta spēkā stāšanās brīža.Ievērojot minēto, lūdzam precizēt projektā paredzēto MK noteikumu Nr.360 89.punktu, konkretizējot tajā paredzēto 56.4 punkta piemērošanu un vārdus “šo noteikumu spēkā stāšanās” aizstājot ar norādi uz 56.4 punkta spēkā stāšanos. Vienlaikus regulējuma pārskatāmības nolūkā aicinām četru nedēļu termiņu aizstāt ar konkrētu datumu.  | **Ņemts vērā**  | Precizēts Noteikumu projekts. |
| 3. | **Noteikumu projekta Anotācija**  | **Satiksmes ministrijas 16.03.2021. atzinuma Nr. 03-03/46 1.iebildums.**Ņemot vērā Ministru kabineta 2020.gada 9.jūnija noteikumu Nr. 360 "Epidemioloģiskās drošības pasākumi Covid-19 infekcijas izplatības ierobežošanai” 56.4 6. apakšpunktu, lūdzam papildināt noteikuma projekta anotācijas II sadaļas 1.punktu “Sabiedrības mērķgrupas, kuras tiesiskais regulējums ietekmē vai varētu ietekmēt”, ka projekta regulējums neattiecas uz būtiskajiem ceļotājiem (piem., transporta darbiniekiem, t.sk. jūrniekiem), jo pašlaik anotācijā norādītajā personu lokā šie darbinieki nav pieminēti. | **Ņemts vērā**  | Precizēta Noteikumu projekta anotācija. |

Par projektu atbildīgā amatpersona: Dace Butāne

Nozaru politikas departamenta

vecākā referente, tālr.: 67013009

E-pasts: Dace.Butane@em.gov.lv